Komisijos reglamentas (EB) Nr. 2200/2001
2001 m. spalio 17 d.
dėl laikinųjų leidimų pašarų priedams
(tekstas svarbus EEE)
EUROPOS SĄJUNGOS KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Europos Parlamento ir Tarybos direktyva 2001/46/EB [2] ypač į jos 3, 9e ir 9i straipsnius,
kadangi:
(1) Direktyvos 9e straipsnio 1 dalyje ir 9i straipsnio 1 dalyje nustatyta, kad laikinieji leidimai naujiems priedams ar naujam priedų naudojimui gali būti išduoti tam tikram laikotarpiui.
(2) Direktyvos 4 straipsnis nustato tokių leidimų procedūrą.
(3) Dabartinių laikinųjų leidimų daugeliui priedų galiojimas baigiasi 2001 m. rugsėjo 30 d. ir dėl to reikia pratęsti juos ilgiausiam laikotarpiui, kuris yra leidžiamas pagal Direktyvą 70/524/EEB, tai yra iki ketverių metų nuo pirminio laikinojo leidimo išdavimo, jeigu medžiagas buvo laikinai leista naudoti pagal Direktyvos 70/524/EEB 9e straipsnio 1 dalį, ir iki penkerių metų, jeigu medžiagos įtrauktos į Direktyvos 70/524/EEB II priedą iki 1998 m. balandžio 1 d.
(4) Laikinieji leidimai pagal šį reglamentą yra išduodami konkrečiam laikotarpiui, tačiau neapribojant galimybės, kad jie bet kada gali būti panaikinti pagal direktyvos 9m ir 11 straipsnius.
(5) Dar daugiau, leidimai naudoti antibiotikus kaip priedus pašarams šiuo metu yra peržiūrimi atsižvelgiant į susirūpinimą dėl potencialaus antibiotiko kaip pašarų priedo naudojimo poveikį dėl antibiotikų efektyvumo gydant žmones, susirūpinimo, kurį atspindi faktas, kad Švedijos Karalystė savo teritorijoje uždraudė visų antibiotikų kaip priedų pašarams naudojimą direktyvos 11 straipsnio pagrindu ir atsižvelgiant į Mokslo iniciatyvinio komiteto dėl antimikrobinio atsparumo nuomones, priimtas 1999 m. gegužės 28 d. ir 2001 gegužės 10 ir 11 d.
(6) Laikinųjų leidimų galiojimo termino pratęsimas turi būti atliekamas naudojantis tik administracinėmis priemonėmis ir nevertinant susijusių priedų.
(7) Siekiant aiškumo ir darnos visi laikinieji leidimai pašarų priedams, kurių galiojimo laikas negali būti ilgesnis nei ketveri ar penkeri metai, yra konsoliduoti šiame reglamente.
(8) Šis Komisijos reglamentas pakeičia 2000 m. lapkričio 27 d. Komisijos reglamentą (EB) Nr. 2697/2000 dėl laikinųjų leidimų pašarų priedams [3]; todėl yra būtina panaikinti reglamentą (EB) Nr. 2697/2000.
(9) Daugelio laikinųjų leidimų priedams galiojimas baigiasi 2001 m. rugsėjo 30 d., todėl yra būtina pradėti taikyti šį reglamentą nuo 2001 m. spalio 1 d.
(10) Šiame sprendime numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede išvardytiems priedams yra išduodamas laikinas leidimas pagal Direktyvos 70/524/EEB nuostatas ir šiame priede nustatytas sąlygas.
Reglamentas (EB) Nr. 2697/2000 yra panaikinamas.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Jis taikomas nuo 2001 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. spalio 17 d.